Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia /* KOM/2008/0896 v konečnom znení - COD 2006/0006 */





[pic] | KOMISIA EURÓPSKYCH SPOLOČENSTIEV | V Bruseli 7.1.2009 KOM(2008) 896 v konečnom znení 2006/0006 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia KONTEXT Dátum predloženia návrhu EP a Rade (dokument KOM(2006) 16 v konečnom znení – 2006/0006(COD): | 31. januára 2006 | Dátum vydania stanoviska Európskeho hospodárskeho a sociálneho výboru: | 26. októbra 2006 | Dátum vydania stanoviska Európskeho parlamentu, prvé čítanie: | 9. júla 2008 | Dátum predloženia zmeneného a doplneného návrhu: | 15. októbra 2008 | Dátum prijatia spoločnej pozície: | 17. decembra 2008 | CIEĽ NÁVRHU KOMISIE Cieľom návrhu vykonávacieho nariadenia je zavŕšiť proces modernizácie existujúcich pravidiel v tejto oblasti, čím sa nahradí súčasné vykonávacie nariadenie[1]. Jeho cieľom je najmä pre všetky zainteresované strany (poistencov, ich zamestnávateľov, inštitúcie sociálneho zabezpečenia a príslušné orgány členských štátov) definovať postupy na konkrétne uplatňovanie pravidiel ustanovených základným nariadením (ES) č. 883/2004[2]. Návrh sa zakladá na článkoch 42 a 308 Zmluvy o ES a vyžaduje si jednomyseľnosť. Návrhom sa završuje modernizácia dosiahnutá prostredníctvom základného nariadenia a má za cieľ zlepšenie súčasných postupov tým, že sa zjednodušujú a spresňujú. V návrhu sa takisto spresňujú práva a povinnosti jednotlivých strán. Vo všetkých častiach nariadenia sa novými štruktúrovanými postupmi a procesmi ustanovuje platforma na posilnenú spoluprácu medzi inštitúciami a podporuje transparentnosť a vzájomná dôvera. Intenzívnejšiu spolupráca je podporovaná novým systémom elektronickej výmeny údajov medzi členskými štátmi, ktorým sa zvyšuje účinnosť a presnosť. ANALÝZA SPOLOČNEJ POZÍCIE 3.1 Celkové stanovisko k spoločnej pozícii Rady Do spoločnej pozície sa zapracoval značný počet pozmeňujúcich a doplňujúcich návrhov Parlamentu a pozmeňujúcich a doplňujúcich návrhov zahrnutých do zmeneného a doplneného návrhu Komisie. S výnimkou pozmeňujúcich a doplňujúcich návrhov 26 a 55 Komisia akceptovala všetky zmeny a doplnenia EP. Komisia hodnotí spoločnú pozíciu Rady pozitívne, čo zakladá na dôkladnom monitorovaní ustanovení so zohľadnením štyroch základných zásad návrhu Komisie: - organizácia efektívnejšej a užšej spolupráce medzi inštitúciami sociálneho zabezpečenia s cieľom umožniť zúčastneným stranám, aby mali prospech z modernizácie nariadenia 883/04, - zjednodušenie vykonávacieho nariadenia, - zvýšenie transparentnosti finančných postupov medzi inštitúciami a vo vzťahu k osobám, na ktoré sa vzťahuje nariadenie, - pružnosť a efektívnosť pri stanovovaní pravidiel. Komisia víta úsilie Rady zahrnúť pozmeňujúce a doplňujúce návrhy EP v čo možno najúplnejšej miere. Väčšina z nich bola akceptovaná vo svojej podstate. Zostávajúce rozdiely sa týkajú formulácií a terminológie, čo vychádza z potreby zabezpečiť konzistentnosť v rámci celého nariadenia. Vzhľadom na trvanie rokovaní (šesť predsedníctiev) a komplexnosť a počet ustanovení sa počas uplynulého predsedníctva vykonala dôkladná kontrola znenia. Komisia v plnej miere túto „čistiacu“ operáciu podporuje, keďže jej cieľom je zabezpečenie konzistentnosti celého znenia a zvýšenie právnej istoty. Ďalšie rozdiely sa týkajú technických aspektov, najmä v súvislosti s technologickými požiadavkami na elektronickú výmenu údajov. Väčšina zmien je výsledkom práce expertov v tejto oblasti, napríklad vymedzenie „elektronického kontaktného bodu“ v článku 1 ods. 2 písm. a), príloha IV a ustanovenie prechodného obdobia pre elektronickú výmenu údajov v článku 96. Komisia podporuje tieto technické zmeny. Celkovo Komisia pokladá výraznú väčšinu úprav uskutočnených Radou za príspevok k zlepšeniu procesov a postupov s cieľom rýchlejšieho a efektívnejšieho poskytovania dávok (pozri najmä článok 2 ods. 1, článok 3 ods. 2, články 3 až 7 a články 16, 17, 28, 35, 44 a 90 týkajúci sa informovania). Zmeny takisto účelne spresňujú úlohy a zodpovednosti jednotlivých strán (pozri napríklad článok 14 o vysielaní pracovníkov, článok 26 o naplánovanej liečbe, článok 56 o dávkach v nezamestnanosti a článok 88 týkajúci sa lekárskych vyšetrení a administratívnych overovaní). Komisia takisto usudzuje, že v znení spoločnej pozície Rady sa zachováva citlivá rovnováha medzi právami a povinnosťami jednotlivcov a právami inštitúcií sociálneho zabezpečenia a príslušných orgánov. 3.2 Pozmeňujúce a doplňujúce návrhy Európskeho parlamentu, ktoré boli úplne, čiastočne alebo v zásade zahrnuté do zmeneného a doplneného návrhu a úplne, čiastočne alebo v zásade zapracované do spoločnej pozície Rada mohla akceptovať 145 zo 162 pozmeňujúcich a doplňujúcich návrhov, ktoré boli úplne alebo čiastočne zahrnuté do zmeneného a doplneného návrhu Komisie, a to najmä pozmeňujúce a doplňujúce návrhy č. 2, 4, 5, 7 – 8, 12, 14, 17 – 25, 27 – 34, 36 – 47, 49 – 54, 56 – 71, 73 – 78, 80 – 88, 90 – 107, 109 – 132, 134 – 146, 147 (prvá časť), 148 (prvá časť), 149, a 152 – 162. Rada tiež pod podmienkou preformulovania akceptovala zásady, z ktorých vychádzajú pozmeňujúce a doplňujúce návrhy č. 3 (nové odôvodnenie 8a), 6 a 9 (vymedzenie pojmov „prístupový bod“ a „štandardná elektronická správa“), 10 (odkaz na osoby so zdravotným postihnutím súbežne s odkazom na staršie osoby), 11 (pravidlá výmen medzi inštitúciami), 15 (výmena osobných údajov medzi vnútroštátnymi správnymi orgánmi a ochrana týchto údajov), 16 (pravidlá pre výmeny medzi poberateľmi a inštitúciami), 26 (dočasné uplatňovanie právnych predpisov a dočasné priznanie dávok), 28 (administratívne dohody medzi dvoma alebo viacerými členskými štátmi), 48 (postup na uplatňovanie článku 13 základného nariadenia), 72 (lehota na odpoveď na žiadosť o povolenie liečby v inom členskom štáte), 97 a 98 (dodatočné ustanovenia pre výpočet dávok). 3.3 Pozmeňujúce a doplňujúce návrhy Európskeho parlamentu, ktoré neboli zahrnuté do zmeneného a doplneného návrhu ani zapracované do spoločnej pozície Rady - Pozmeňujúci s doplňujúci návrh č. 15 (článok 3 ods. 2) – výmena osobných údajov medzi vnútroštátnymi správnymi orgánmi a ochrana týchto údajov – pokiaľ ide o odkaz na smernicu 95/46/ES o spracovaní osobných údajov a obsah prílohy IV k nariadeniu 883/04. - Pozmeňujúci s doplňujúci návrh č. 26 (článok 6 ods. 4) – aj keď s daným článkom súhlasia, Rada a Komisia vyjadrili názor, že jeho znenie by sa malo ďalej spresniť, ako sa uvádza v článku 6 ods. 5 spoločnej pozície. - Pozmeňujúci s doplňujúci návrh č. 55 (článok 19 ods. 2) – v tomto pozmeňujúcom a doplňujúcom návrhu sa ustanovuje, že v potvrdení, ktorým sa oznamujú uplatniteľné právne predpisy, sa uvedie mzda oznámená zamestnávateľom. Rada sa stotožňuje s názorom Komisie, že uvedené presahuje rámec informácií potrebných na účely sociálneho zabezpečenia a ciele nariadenia. 3.4 Hlavné rozdiely medzi zmeneným a doplneným návrhom Komisie a spoločnou pozíciou Rady - Elektronická výmena údajov: v spojitosti s článkom 4 ods. 2 Rada v novom ustanovení (článok 96) spresnila možnosť prechodného obdobia pre elektronickú výmenu údajov medzi inštitúciami členských štátov a stanovila príslušné obmedzenia. Komisia podporuje tento bod, keďže je reakciou na potrebu niektorých členských štátov pripraviť sa a súčasne zabezpečiť, aby sa prínosy elektronickej výmeny informácií neoneskorovali vo vzťahu k dátumu odsúhlasenému všetkými členskými štátmi. - Prepočítavanie období poistenia: článok 13 obsahuje podrobné ustanovenie, ktorým sa členským štátom umožňuje prepočítať obdobia vyjadrené v rozdielnych jednotkách na účely ich sčítania. Cieľom návrhu Komisie bolo zjednodušenie tohto ustanovenia, ktoré vychádza z nariadenia 574/72. Ustanovenie sa zakladalo na predpoklade, že sa používajú len 5-dňové pracovné týždne. Diskusie v Rade ukázali, že to neplatí, keďže v právnych predpisoch niektorých členských štátov sa stále ukladá výpočet (aspoň v rámci niektorých systémov) na základe 6- alebo 7-dňového pracovného týždňa (napr. v prípade samostatne zárobkovo činných osôb). Z tohto dôvodu Komisia súhlasí, aby sa zatiaľ toto ustanovenie zahrnulo do znenia. Prevodná tabuľka je zárukou, že sa pri prepočítavaní období zohľadnia všetky obdobia poistenia. Okrem toho sa bude používať ako spoločný nástroj na automatický výpočet, ktorým sa znižuje riziko chýb. - Lehoty na predloženie a vyrovnanie nárokov medzi členskými štátmi (pozmeňujúce a doplňujúce návrhy 164 až 167). Rada pokladala za potrebné, aby sa predĺžili lehoty navrhované Parlamentom a Komisiou, ktoré sa týkajú predloženia a vyrovnania nárokov, ako aj urovnávania sporov (12 mesiacov na predloženie nároku, 18 mesiacov na vyrovnanie nároku a 36 mesiacov na urovnanie sporu). Niektoré členské štáty zastávali stanovisko, že akékoľvek skrátenie uvedených lehôt sa môže zaviesť len so zreteľom na skúsenosti, ako aj technologický pokrok. Komisia sa do istej miery s týmto prístupom stotožňuje. Postup bol vylepšený a rozdelený na etapy. Komisia si je vedomá nedostatočných skúseností s týmto novým postupom. Okrem toho Komisia akceptuje doložku o preskúmaní zavedenú článkom 87, keďže práca kontrolného výboru, ktorý napomáha Správnu komisiu pre koordináciu systémov sociálneho zabezpečenia, už priniesla pozitívne výsledky. Na základe toho, čo bolo uvedené, Komisia môže akceptovať znenie spoločnej pozície Rady. - Článok 26 ods. 6 – pozmeňujúci a doplňujúci návrh 79. Komisia podporila pozmeňujúci a doplňujúci návrh Európskeho parlamentu týkajúci sa úhrady nákladov na cestu a pobyt osoby, ktorá sprevádza osobu s postihnutím. Avšak v súlade s judikatúrou Európskeho súdneho dvora a so zohľadnením obmedzení nariadenia, ktorého cieľom je koordinácia, a nie harmonizácia právnych predpisov v oblasti sociálneho zabezpečenia, Komisia uznáva, že táto otázka je predmetom vnútroštátnych právnych predpisov. Stanovisko Rady je v súlade so súčasným stavom práva týkajúceho sa nákladov na cestu, ktoré sú neoddeliteľné od liečby poistenej osoby. Z tohto dôvodu Komisia akceptuje spoločnú pozíciu Rady k tejto otázke. Situácia pacientov so zdravotným postihnutím a sprevádzajúcich osôb (a rovnako osôb sprevádzajúcich deti, pokiaľ ide o náklady na cestu a pobyt) by mohla byť predmetom iného právneho nástroja, ktorého právny základ by bol zameraný na aproximáciu vnútroštátnych právnych predpisov. ZÁVER Komisia dbá na to, aby sa zabezpečilo zachovanie individuálnych práv, napr. v oblasti chorôb z povolania, pracovných úrazov a rodinných dávok. Komisia si je vedomá náročnosti tejto úlohy vzhľadom na rozmanitosť a osobitosti vnútroštátnych právnych predpisov 27 členských štátov v oblasti sociálneho zabezpečenia. Komisia pripúšťa potrebu určitej miery pružnosti, napríklad v súvislosti s časovými lehotami. Komisia zdôrazňuje, že hlavnou črtou modernizovanej koordinácie podľa nariadenia 883/04 je dohoda v prospech zlepšenia spolupráce medzi inštitúciami členských štátov prostredníctvom spoločnej a bezpečnej siete na elektronickú výmenu informácií na účely sociálneho zabezpečenia (electronic exchange of information for social security purposes – EESSI). Spolupráca medzi inštitúciami sociálneho zabezpečenia vo finančných otázkach je spresnená a lepšie štruktúrovaná. Komisia sa nazdáva, že niektoré z opatrení obsiahnuté v návrhu Komisie sa spoločnou pozíciou Rady vylepšujú. Predovšetkým sa v pozícii spresňujú určité kritériá, čím sa dosiahne, že niektoré kľúčové pojmy ustanovené v základnom nariadení, ako napríklad určenie uplatniteľných právnych predpisov alebo vysielanie pracovníkov, sa budú vykonávať jednotnejším spôsobom. Je to pokrokom pre všetky zúčastnené strany. Komisia takisto poznamenáva, že v spoločnej pozícii Rady sa vo veľkej miere zohľadňuje pozícia Európskeho parlamentu. Komisia usudzuje, že kompromis týkajúci sa najcitlivejších otázok dosiahnutý v rámci Rady je začiatkom dynamického procesu, ktorým sa všetkým členským štátom umožní, aby sa pripojili k pozícii Európskeho parlamentu. Komisia uznáva hodnotu tohto procesu a bude sa usilovať o jeho napĺňanie a prispievanie k nemu. A napokon, prijatie tohto nariadenia je základnou podmienkou toho, aby sa nariadenie 883/04 začalo uplatňovať v roku 2010. Nariadením 883/04 sa zlepšujú práva občanov, ktorí vykonávajú svoje práva na voľný pohyb, pokiaľ ide o sociálne zabezpečenie. Nariadenie 883/04 bude mať po nadobudnutí účinnosti priamy vplyv na každodenný život miliónov občanov EÚ. Vzhľadom na to, čo bolo uvedené, Komisia v plnej miere podporuje spoločnú pozíciu Rady. [1] Nariadenie Rady (EHS) č. 574/72 z 21. marca 1972, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnané osoby a ich rodinných príslušníkov pohybujúcich sa v rámci Spoločenstva, Ú. v. ES L 74, 27.3.1972, s. 1. [2] Ú. v. EÚ L 166, 30.4.2004, oprava v Ú. v. EÚ L 200, 7.6.2004, s. 1.